
Personu rādītājs 


Reinholds Georgs Šmēlings (1840. gada 14. novembrī Rīgā — 1917. gada 17. oktobrī Rīgā) 
veselus 36 gadus — no 1879. līdz 1915. gadam — bija Rīgas pilsētas arhitekts. Tieši šajā laikā Rīga 
ieguva savu seju, kas to padarīja par pasaules kultūras mantojuma vietu. Ja karaļiem ilga valdīšana 
liecina par varas stabilitāti, tad pilsētas galveno arhitektu ilggadība amatā — par profesionālismu un 
paveiktā darba kvalitāti. 

Šmēlinga priekštecis pilsētas arhitekta amatā kopš 1844. gada bija Johans Daniels Felsko — 
arhitekts, kurš 19. gadsimta vidū Rīgas centram radīja mugurkaulu. Tas ir lieliskais bulvāru loks ap 
vecpilsētu. Felsko vadībā Rīga no viduslaicīga cietokšņa pārvērtās par modernu lielpilsētu. Savukārt 
Reinholds Šmēlings visu pilsētas telpu piepildīja ar celtnēm, kas ir neatņemama mūsdienu Rīgas 
vides tēla sastāvdaļa. Šmēlinga radošā mantojuma arhitektoniski stilistiskais un tipoloģiskais 
diapazons ir patiesi iespaidīgs. Pēc viņa projektiem Rīgā tapušas vismaz 25 skolas, 3 slimnīcas un 
vēl vairākas dziedniecības iestādes, 5 ugunsdzēsēju depo, 2 tirgi, naktspatversmes, bērnudārzi, 
administratīvās ēkas, kultūras iestādes, sporta un kulta celtnes, kazarmas, dažādi komunālās 
saimniecības objekti, kā arī virkne dzīvojamo ēku. To Šmēlinga radīto publisko ēku, kuras ir 
saglabājušās un tiek izmantotas vēl šodien, skaits ir gandrīz apaļš 100. 

BIOGRĀFIJA 

R. Šmēlings pirmo izglītību ieguva Rīgā, kādā privātā pamatskolā. Par arhitektu viņš kļuva, 
iespējams, likteņa nejaušības dēļ, taču noteikta nozīme bija viņa neatlaidībai un Zināšanu kārei. 
1854. gadā viņš devās uz Sanktpēterburgu, lai turienes Tehnoloģiskajā institūtā studētu mašīnbūvi, 
taču veselības stāvokļa dēļ nācās to atstāt. Tad viņš apmeklēja Larina ģimnāziju un kopš 1856. gada 
paralēli tai arī Sanktpēterburgas Mākslas akadēmijas Zīmēšanas klasi. Māksla aizvien vairāk 
ieinteresēja un saistīja Jauno censoni, un 1858. gadā viņš iestājās Mākslas akadēmijas Arhitektūras 


nodaļā. No 1860. līdz 1862. gadam līdztekus studijām viņš strādāja pie arhitekta, profesora Ludviga 
Bonšteta (Ludwig Bohnstedt), kurš pazīstams kā daudzu sabiedrisko ēku Somijā, Krievijā, Vācijā un 
citviet, tostarp arī Rīgas pilsētas pirmā teātra (tagad Latvijas Nacionālās operas) ēkas autors. 

1862. gadā par zvanutorņa akadēmisko projektu akadēmija R. Šmēlingam piešķīra sudraba medaļu 
un brīvmākslinieka diplomu. Taču ar to vien viņš neapmierinājās. Lai iegūtu līdzekļus tālākām 
studijām, kopš 1863. gada viņš strādāja par palīgu pie arhitekta profesora Aleksandra Rezanova, līdz 
ar citiem darbiem piedalīdamies kādas baznīcas būvdarbos Viļņā. 

1868. gadā R. Šmēlings absolvēja Mākslas akadēmiju ar Zelta medaļu, turklāt viņš saņēma 
„pensiju”, ko akadēmija laiku pa laikam piešķīra saviem spējīgākajiem audzēkņiem, lat 
profesionālās iemaņas varētu četrus gadus pilnveidot ārzemēs. 1869. gadā, kad Šmēlings devās 
studijās uz Vāciju, viņš apprecējās ar Mariju Evelīnu von Tīzenhauzenu, un viņiem piedzima dēls 
Villijs, kas diemžēl drīz nomira ar difteriju. Nākamos trīs gadus arhitekts ar ģimeni pavadīja Itālijā. 
Šajā laikā tapa vesela virkne arhitektūras objektu zīmējumu dabā, kā arī dažādas skices un 
uzmetumi. 60 talantīgi izpildītu un filigrāni nostrādātu šo „„pensionāra” zīmējumu lapu, par kurām 
R. Šmēlingam 1873. gadā piešķīra akadēmiķa nosaukumu, tagad glabājas Sanktpēterburgas Mākslas 
akadēmijas muzejā. Daļa no viņa zīmējumiem ir arī Rīgas Vēstures un kuģniecības muzejā. 





- Florence. R. Šmēlinga zīmējums. 
- Reinholds Šmēlings ar līdzstrādniekiem 1909. gadā. Stāv: Arhitekts Leopolds Rīmers, Adolfs Gablencs, 
arhitekts Rūdolfs Tode, Rūdolfs Gersdorfs, arhitekts Boriss fon Boks, arhitekts Gotfrīds Krons. Sēž: 

arhitekts Nikolajs Nords, Pāvels Krenbergs, arhitekts Reinholds Šmēlings, Zinaida Arbuzova.” 


Kopš 1873. gada R. Šmēlings strādāja Sanktpēterburgā, tad kādu brīdi — Krimā, bet kopš 
1877. gada — atkal Sanktpēterburgā, Apanāžu departamentā. Tā bija valsts iestāde, kas nodarbojās ar 
nekronēto cara ģimenes locekļu uzturēšanas lietām. Šajā laikā arhitekts arī vadīja Krievijas paviljona 
iekārtošanu pasaules izstādē Vīnē. 1874. gadā Šmēlingu ģimenē piedzima dēls Voldemārs, bet 
1877. gadā — Aleksandrs. 

1879. gadā Šmēlings pieņēma uzaicinājumu kļūt par Rīgas pilsētas arhitektu. Atgriezies savā 
dzimtajā pilsētā, viņš pilnīgi atdeva tai lielāko daļu sava radošā mūža. 20. gadsimta sākumā, kad 
tapis visvairāk arhitekta projektēto celtņu, viņa birojā darbojās arī vairāki citi arhitekti — Leopolds 
Rīmers, Rūdolfs Tode, Boriss fon Boks, Nikolajs Nords un Gotfrīds Krons. Acīmredzot VIŅI ir ne 
viena vien R. Šmēlinga darba līdzautori. 1915. gadā arhitekts aizgāja pensijā. Divus gadus vēlāk 
zemes klēpī viņš guldīts Lielajos kapos. Rīgā pazīstams arhitekts bija arī Reinholda Šmēlinga dēls 
Aleksandrs. Arhitekts ir arī Aleksandra mazdēls Antonijs Zbigņevs. Viņš pašlaik dzīvo savā mājā 
„Villa Rīga” Istrijas pussalā Horvātijā. 


PILSĒTBŪVNIECISKIE DARBI 

Viens no pirmajiem R. Šmēlinga uzdevumiem Rīgā bija jauna pilsētas attīstības plāna 
izstrāde. Šī darba veikšanai tika izveidota īpaša komisija, kurā līdz ar Rīgas pilsētas arhitektu 
darbojās arī pilsētas inženieris Ādolfs Agte, pilsētas mērnieks Rihards Štegmanis un būvinspektors 
arhitekts Oskars Bārs. Komisija nolēma, ka plānam praktiska nozīme būs vienīgi tad, ja tiks noteikti 


pilsētas funkcionālā zonējuma un telpiskās struktūras attīstības pamatprincipi. Tās lēmumā norādīts, 
ka nepieciešams pilsētas plānā precīzi noteikt jaunbūvējamo baznīcu, skolu, administratīvo iestāžu, 
kazarmu, noliktavu, tirgu, lopkautuves un citu publisko ēku un saimniecisko būvju atrašanās vietas, 
kā arī noteikt dzelzceļa stigu un preču stacijas, tiltu, kapsētu un citu infrastruktūras elementu 
izvietojumu. Lēmumā pirmoreiz izteikta doma par nepieciešamību celt slīmnīcu Pārdaugavā. 
Norādīts arī, ka Torņakalnā un Āgenskalnā, kā arī Kara hospitāļa apkārtnē vajag noteikt precīzas ielu 
apbūves līnijas, lai ielas atbilstu transporta prasībām.” Komisijas atzinumi vēlāk atspoguļojās arī 
patiesi inovatīvā plānošanas metodoloģiskā dokumentā — „Pilsētas šaurākā apvidus vispārējā 
apbūves plāna programmā”. Tā publicēta 1885. gadā.” 

„Programmā” ir dīvas galvenās sadaļas — lecam apbūves principi” un 
„Nepieciešamie transporta organizācijas principt. Tajās faktiski definētas un teorētiski pamatotas 
pilsētbūvniecības galvenās pamatnostādnes, kas starptautiskā apritē izskanēja krietni vēlāk — tā 
sauktajā Atēnu hartā, kuru 1933. gadā pieņēma ceturtajā Starptautiskajā modernās arhitektūras 
kongresā CIAM (Congres Internationaux d'Architecture Moderne). Harta 1estājās par stingri 
funkcionāli zonētām pilsētām, kurās pilsoņi dzīvo augstās, telp1sk1 izvērstās ēkās. Vienu pilsētas 
zonu no otras atdala zaļumu joslas.” Atēnu hartas tekstu publicēja vēlāk, 1943. gadā, bet 
pilsētbūvniecisko praksi tā reāl1 sāka ietekmēt tikai pēc Otrā pasaules kara. 

Rīgas attīstības plāna izstrādi kavēja precīza ģeodēziska uzmērījuma trūkums. 1880.— 

1883. gadā tāds tika veikts, Izgatavojot jaunu pilsētas plānu mērogā 1:2100 (collā 25 asis). 
Vienlaikus tika ieviesta jauna zemesgabalu uzskaites sistēma, iepriekšējo dalījumu apgabalos un 
polīcījas numuros nomainot ar grupām un gruntīm, ko lieto vēl šodien. Pats attīstības plāns, kuru 

R. Šmēlings izstrādāja kopā ar Ā. Agti, R. Štegmani un Rīgas Būvvaldes inženieri baronu Kārli 
Firksu, sastāvēja no plašākas teritorijas apbūves, kā arī Vecrīgas un tai pieguļošā bulvāru loka 
„regulācījas” projekta. Kopējais apbūves projekts gan oficiāli nekļuva par saistošu pilsētbūvniecisku 
normatīvu. Tas nav arī saglabājies. Dažādos arhīvos atrodamas vienīgi tā fragmentu kopijas, kā arī 
paskaidrojuma raksts. Tajā teikts, ka projektā paredzēto pasākumu pilnīga īstenošana iespējama ne 
ātrāk kā pēc simts gadiem, tāpēc visas problēmas risinātas kompleksi, ievērojot tālākās nākotnes 
prasības, Jo vienīgi pašreizējo prasību vai vēlmju apmierināšana var radīt vēlāk grūti pārvaramus 
šķēršļus.” Tas ir atzinums, kas īpaši aktuāli skan Rīgas attīstības plāna 2006.—2018. gadam kontekstā. 


EKLEKTISMA STILA DZĪVOJAMĀS ĒKAS UN PUBLISKĀS CELTNES 

Rīgas pilsētas arhitekta galvenais uzdevums bija nodrošināt projektus jaunbūvēm, kuras cēla 
par pilsētas līdzekļiem. Tāpēc Šmēlinga darbu klāstā ir tik daudz visdažādākā rakstura publisko ēku. 
Taču neizpalika arī privāti pasūtījumi — pēc viņa projektiem tapis arī kāds ducis īres namu, kā arī 
dažas vienģimenes mājas. Šo ēku fasādes lielākoties veidotas 19. gadsimta eklektisma stilā 
izplatītajā neorenesanses stilistikā: klasisko antīkās mākslas tradīciju izjūtā sakņoto renesanses 
formu valodu Šmēlings bija lieliski apguvis savā Itālijas arhitektūras studiju laikā. Tādi ir, 
piemēram, īres nami Aspazijas bulvārī 32 (1881), Krišjāņa Barona ielā 88 (18383), Maskavas ielā 172 
(1891), Pulkveža Brieža ielā 20 (1894), Torņakalna ielā 16 (1895; zemesgabala dziļumā 1900. gadā 
uzcelta toreizējā pilsētas inženiera Ādolfa Agtes villa), Bruņinieku ielā 35 (1896), Stabu ielā 74 
(1893—1898), Skolas 1elā 36a (1899) u.c. Vairāki neorenesanses formās veidoti īres nami pēc 
R. Šmēlinga projektiem uzcelti arī Vecrīgā — Jaunielā 15 (1888; ēkai ceturtais stāvs uzbūvēts 
1999. gadā pēc arhitekta Anda Sīļa projekta) un Kalēju ielā 8 (1891). Stilistiski līdzīgā ēka Riharda 
Vāgnera ielā 5 (1914) savukārt tika izbūvēta pilsētas pašvaldības iestāžu vajadzībām. Tās fasāde ir 
arī Kalēju ielā 10 (1914). Renesanses izteiksmē veidotu kungu namu atgādina nelielā divstāvu ēka 
Daugavgrīvas ielā 7 (1887), kas patiesībā ir īres nams ar trim dzīvokļiem. Dažas arhitekta projektētās 
dzīvojamās ēkas ir pavisam vienkāršas, piemēram, divstāvu koka namiņš Bruņinieku ielā 75 (1890). 


gi |: 


| —— mm! — 1 8 i Vima st 4: ; 
R E. Ķ 11 D IJEKERRKER | m Es=us: = LBP arti ( al ji! li 
| T tī PITS bi M (luužu | Bāri a if 


Vē PE; ll IE] i! mē 14% ti lī! lu ji | 


1 mar LI | | Ē —— mis dr : ' = ui js AAS) 1 " ēf iLll | 








lu aētēd lut 
īm mijt ai 


ATIMĒTI . 





- Īres nams Aspazijas bulvārī 32. 1881. 

- Īres nams Maskavas ielā 172. 1891. 

- Īres nams Pulkveža Brieža ielā 20. 1894. 

- Īres nams Stabu ielā 74. 1893—1898. 

- Īres nams Skolas ielā 36a. 1899. 

- Īres nami Kalēju ielā 8 un 10. 1891 un 1914. 
- Īres nams Jaunielā 15. 1888. 

- Īres nams Tornakalna ielā 16. 1895. 

-  Ā.Agtes villa Tornakalna ielā 16. 1900. 

- Īres nams Daugavgrīvas ielā 7. 1887. 


Lielisks neorenesanses piemineklis ir īres nams Dzirnavu ielā 60, kas piederēja pašam 
arhitektam. Dekoratīvajos ciļņos virs dažām ēkas ielas fasādes logailām redzams trīsstūris un 
cirkulis. Acīmredzot tie simbolizē arhitekta darbarīkus, kaut dažkārt tiek uztverti kā brīvmūrnieku 
emblēma. Ēkas pagalma korpusa pirmajā stāvā atradās R. Šmēlinga dzīvoklis. Tagad tur iekārtotas 
Rīgas pilsētas arhitekta biroja telpas. Ēka pēc arhitektes Sintijas Vaivades projekta nevainojami 
atjaunota 2007. gadā. 





- Īres nams Dzirnavu ielā 60. 1892. 
- Īres nams Dzirnavu ielā 60. Ieeja pagalma ēkā. 


Smalki izkoptās un piesātinātās neorenesanses formās, kas kārtotas eklektisma stilam 
raksturīgajā vienmērīgā ritmā, veidots daudz sabiedrisko ēku, kuru projektus Šmēlings izstrādājis 
19. gadsimta astoņdesmitajos un deviņdesmitajos gados. 1880.—1882. gadā uzcēla krievu biedrības 
„Uļej” namu Kaļķu ielā 18 (tagad Rīgas Krievu drāmas teātris) un vingrošanas zāli Vingrotāju ielā 1. 
Abas celtnes vairākkārt pārbūvētas, bet sākotnējā fasāžu apdare tipiskā neorenesanses manierē ir 
saglabājusies joprojām. Autentiskā neorenesanses veidolā saglabājies policijas pārvaldes nams 
Aspazijas bulvārī 7 (1889—1891). Ēku paplašināja 1908.—1909. gadā. Būvdarbus veica 
mūrniekmeistara K. Ķergalvja būvuzņēmums. Savukārt pilsētas Zirgu pasta stacijas koka ēka Stabu 
ielā 42 ir viens no pirmajiem R. Šmēlinga darbiem Rīgā. 20. gadsimta nogalē ēkas pirmais stāvs 
stipri izmainīts. Izbūvējot veikala telpas, vienmērīgā ritmā kārtoto ailu vietā izveidoti liel1 skatlogi. 











- Krievu biedrība „„Uļej” Kaļķu ielā 16. 1880—1882. 

- Vingrotava Vingrotāju ielā 1. 1880. 

- Policijas pārvaldes nams Aspazijas bulvārī 7. 1889—1891, 1908—1909. 

- Zirgu pasta stacijas koka ēka Stabu ielā 42. 19. gs. astoņdesmitie gadu sākums. 


Viens no eklektisma formālajiem paveidiem bija tā sauktais „ķieģeļu stils”. Tam raksturīgas 
ir neapmestu ķieģeļu fasādes ar figurālā mūrī veidotām arhitektoniskās apdares detaļām. Ēkām 
parasti ir bagāti artikulētas, sulīgas dzegas. „„Ķieģeļu stila” ēkas bieži vien vainago arī detaļām 
piesātināti zelmiņi, kuru formās nereti atspoguļojas viduslaiku arhitektūras valoda. Dažkārt fasāžu 
virsmās mijkārtotas dažādas tonalitātes ķieģeļu joslas. Šajā stilistikā veidota arī virkne R. Šmēlinga 
projektēto celtņu — gan dzīvojamās, gan publiskās ēkas. Viena no pirmajām bija spīķeris Krasta ielā 
5/7 (1882). Astoņdesmito gadu vidū tapa ugunsdzēsēju depo Ludzas ielā 24 (tagad pārbūvēts), 
Maskavas ielā 3, Matīsa ielā 9 un Akmeņu ielā 17. Tie celti pēc līdzīgiem projektiem. Ēkām bija 
vispārināti vienkāršas ķieģeļu fasādes, kurās atspoguļojās arī R. Šmēlinga tolaik iecienītās 
neorenesanses formas. 











- Spīķeris Krasta ielā 5/7. 1882. Projekta fasādes 
- Ugunsdzēsēju depo Ludzas ielā 24. 19. gadsimta astoņdesmitie gadi. 
- Ugunsdzēsēju depo Maskavas ielā 3. 1886 

- Ugunsdzēsēju depo Matīsa ielā 9. 1886; pārbūve 1902 

- Ugunsdzēsēju depo Akmeņu ielā 17. 1886 


1889. gadā pēc R. Šmēlinga projekta uzcelta sinagoga Maskavas ielā, kas iznīcināta Otrā 
pasaules kara laikā. 1899. gadā pēc viņa projekta tapis vēl viens ebreju dievnams — lūgšanu nams 
Stabu ielā 63. Šajā celtnē „ķieģeļu stils” ieguvis to klasisko izteiksmi, kas raksturīga daudzām ap 
19. un 20. gadsimta miju par valsts vai pašvaldības līdzekļiem celtajām publiskajām ēkām. Tāpēc šo 
stiliīstīku dažkārt arī dēvē par „kroņa stilu” vai „kroņa arhitektūru”. 





- Sinagoga Maskavas ielā. (1889, nav saglabājusies)” 
-  Zīdu lūgšanu nams Stabu ielā 63. 1899. 


Īpaša vieta arhitekta darbu klāstā ir Rīgas pilsētas I teātra (tagad Nacionālās operas) 
atjaunošanai pēc postošā ugunsgrēka, kas notika 1882. gadā. R. Smēlings izstrādāja veselu virkni 


celtnes atjaunošanas projekta variantu. Dažos no tiem bija paredzētas diezgan jūtamas izmaiņas ēkas 
ārējā izskatā. Galu galā, vēsturiskās ēkas ārējais veidols palika neizmainīts, vienīgi tika paplašināta 
apsīda ēkas dienvidaustrumu galā, kur atrodas skatuves palīgtelpas. Toties iekštelpas ieguva pavisam 
citus izmērus un apdari, kas saglabājusies līdz mūsdienām. Ievērojami augstāk tika izveidoti 
skatītāju zāles griesti un palielināts skatuves portāls. Zāles skulpturālo dekoru izveidoja pazīstamais 
tēlnieks Augusts Folcs. Celtne ieguva modernu inženiertehnisko aprīkojumu — centrālapkuri un 
vēdināšanu, bet gāzes apgaismošanu nomainīja ar elektrisko. Tāpēc kanālmalas pusē uzbūvēja 
mašīnmāju, kas faktiski bija pirmā elektrostacijā Rīgā. Ēka atjaunota un paplašināta 1993.— 

2005. gadā pēc arhitektu Imanta Jākobsona, Jura Gertmaņa u.c. projekta. 


SKOLAS 

Vienu no iespaidīgākajām Reinholda Šmēlinga radošā mantojuma daļām veido skolu ēkas. 
19. gadsimtā celto mācību iestāžu arhitektūrā noteikta stmboliīska nozīme bija neorenesansei: 
izglītības jēdziens nepārprotami asociējas ar kaut ko noteikti humānu, bet renesanse bija humānisma 
laikmeta mākslas stils. Raksturīgi neorenesanses piemēri ir arī vairākas R. Šmēlinga radītās skolas. 
Bijusī Pilsētas meiteņu skola Krišjāņa Valdemāra ielā 2 (tagad Rīgas 17. vidusskola) kopā ar ielas 
pretējā pusē esošo Pilsētas reālskolu (tagad Rīgas 2. vidusskolu Krišjāņa Valdemāra ielā 1), kas celta 
1876.—1879. gadā pēc J. D. Felsko projekta, veido brīnišķīgu, pašu radītu pieminekli abiem Rīgas 
pilsētas arhitektiem. Ēkas gala rizalītus rotā A. Folca darinātas skulptūras, kas simbolizē bērnu 
audzināšanas tēmu. A. Folca veidota skulptūra ir arī Pilsētas pamatskolas (tagad Rīgas Valda Zālīša 
pamatskolas) Kalpaka bulvārī 8 (1883) fasādes centrālajā daļā. Šai skolai līdzīga skolas ēka pēc 
R. Šmēlinga projekta 1883. gadā uzcelta arī Krišjāņa Barona ielā 71 (tagad Rīgas Ļeva Tolstoja 
krievu vidusskola). Abu ēku apdarē lietotas dažādas betona lējumā vai dabiskā akmenī veidotas 
arhitektoniskas detaļas no klasisko izteiksmes līdzekļu arsenāla, kas uz neapmestu ķieģeļu virsmas 
fona kārtotas renesanses izteiksmē. Ar šīm ēkām R. Šmēlings Rīgas skolu arhitektūrā ieviesa līdz 
tam nelietotu plāna tipu — mācību klases virknētas gar no vienas puses tieši izgaismotu rekreācijas 
gaiteni. 

- Pilsētas meiteņu skola Krišjāņa Valdemāra ielā 2. 188 1-1884. 
- Pilsētas pamatskola Kalpaka bulvārī 8. 1883. (Ēka un fasādes projekta variants) 
- Pilsētas pamatskola Krišjāņa Barona ielā 71. 1883. 


1893. gadā pēc R. Šmēlinga projekta uzcelta Grebenščikova Vecticībnieku biedrības skola un 
bērnu patversme Maskavas ielā 116. Ēkas fasādēm ir eleganti līdzsvarota kompozīcija, kas pilnīgi 
veidota vienkāršā, neapmestā ķieģeļu mūrī. Tas, šķiet, ir pirmais „tīra”” „ķieģeļu stila” piemērs 
R. Šmēlinga celto skolu arhitektūrā. Vēl viens mācību iestādes nams Maskavas priekšpilsētā ir bijusī 
Krievu sākumskola Ludzas ielā 13/15, kas acīmredzot pēc R. Šmēlinga projekta celta 19. gadsimta 
deviņdesmito gadu sākumā. Vienīgais arhīvu dokuments, kas ir saglabājies par šo ēku, ir 1896. gadā 
apstiprinātais kanalizācijas pieslēguma projekts. Ēkas fasāde veidota bagātās neorenesanses formās. 








- Grebenščikova Vecticībnieku biedrības skola un bērnu patversme Maskavas ielā 116. 1893. 
- Krievu sākumskola Ludzas ielā 13/15. 19. gs. deviņdesmitie gadi. 


Īsts skolu celtniecības bums Rīgā sākās 20. gs. sākumā. Viena no pirmajām šajā laikā pēc 
R. Šmēlinga projektiem uzceltajām skolām bija Pilsētas 4. pamatskola (tagad Āgenskalna valsts 
ģimnāzija) Lavīzes ielā 2a (1901). Šīs skolas telpas bija izkārtotas divās atsevišķās ēkās. Mazākajā 
no tām atradās palīgtelpas un skolotāju dzīvokļi, bet ltelākajā — klases. Tās izvietotas tieši pie 
kāpnēm ap lielāku rekreācijas telpu, kas vienlaikus kalpoja kā skolas sanāksmju zāle. Abas ēkas ir 
raksturīgi „ķieģeļu stila” piemēri. Arhitektoniski līdzīga ir arī R. Šmēlinga projektētā pilsētas 
pamatskola Skrindu (tolaik Rodenburga) ielā 1 (1902—1903). 





- Pilsētas pamatskola Lavīzes ielā 2a. 1901. 

- Pilsētas pamatskola Skrindu ielā 1. 1902—1903. 

- Pilsētas pamatskola Slokas ielā 65. 1908—1909. 

- Pilsētas pamatskola Lomonosova ielā 4. 1908—1909. 


1904. gadā Rīgas pilsētas valde, atzīmējot Krievijas cara ģimenē notikušo troņmantnieka 
Alekseja Nikolajeviča piedzimšanu, nolēma atvērt astoņas pamatskolas nabadzīgo iedzīvotāju 
bērniem, četrām skolām uzceļot arī jaunas ēkas.* Pirmā no tām tika uzcelta 1905. gadā 
Sarkandaugavas (tolaik Ādolfa) ielā 24. 1938. gadā ēka pārbūvēta un ievērojami paplašināta pēc 
arhitekta Jāņa Rengarta projekta. Tagad tajā atrodas Bērnu un jauniešu centrs „„Laimīte”. Nākamās 
trīs skolas — Slokas ielā 65, Lomonosova (tolaik Saratovas) ielā 4 un Augusta Deglava (tolaik 
Rumpmuižas) ielā 3 — uzcēla 1908.—1909. gadā. Visām tām ir vienāds plāns. Arī šajās skolās mācību 
telpas izkārtotas gar no sāniem izgaismotu gaiteni jeb galeriju, kas kalpo kā rekreācija. Ēkas Slokas 
un Lomonosova ielā, līdzīgi daudzām iepriekšējām R. Šmēlinga celtajām skolām, būvētas no 
dzeltenajiem smilšu ķieģeļiem raksturīgās „ķieģeļu stila” formās. Pilnīgi cita fasāžu arhitektūra ir 
skolai Augusta Deglavā ielā 3. Tās apdarē sarkano ķieģeļu virsmas mijkārtotas ar gaiši apmestiem 
laukumiem. 

Stilīstīka ar fasāžu apdarē izspēlētiem sarkano ķieģeļu un gaiša apmetuma virsmu 
kontrastiem bija viens no tālaika būvmākslas modes virzieniem: līdzīgas celtnes var atrast visā 
Eiropas ziemeļu reģionā, sākot ar Vāciju un beidzot ar Skandināvijas zemēm.” Šo ēku fasāžu 
atsevišķās detaļās zināmā mērā jūtama stilizēta viduslaiku arhitektūras noskaņa, taču nebūtu precīzi 
šo arhitektūru pieskaitīt eklektismam. Šai stilistikai nav tiešu analogu vēsturē, ēku mākslinieciskais 
veidols ir racionāls un diezgan precīzi atspoguļo iekštelpu struktūru: skaidri nojaušams, kur atrodas 
lielākās, kur — mazāka izmēra telpas un kur ir vertikālās komunikācijas. Tas viss tieši atbilst 
Jūgendstila radošās metodes principiem, tāpēc Šī sarkani-baltā stilistika faktiski ir racionālistisks 
jūgendstila formālais paveids. 

Ap 1910. gadu skolu celtniecība Rīgā izvērtās īpaši iespaidīgi. 1910.—1911. gadā pēc 
R. Šmēlinga izstrādāta jauna projekta uzcēla skolas Telts ielā 2a, Baltajā ielā 10 (paplašināta 
1937. gadā pēc arhitekta J. Rengarta projekta), Raņķa dambī 1 un Krimuldas ielā 2a (paplašināta 


1926. gadā pēc arhitekta Jāņa Gaiļa projekta). Skola Telts ielā atšķiras no pārējām ar spoguļattēlā 
veidotu plānu. Tad pat, bet pēc atšķirīga projekta tapa lielākā no Rīgas sarkani baltajām skolām — 
skola Zeļļu ielā 4, kuras vienā spārnā atrodas arī publiska bibliotēka. Sekoja jauns projekts, pēc kura 
dažādām, nedaudz atšķirīgām versijām 1911.—1914. gadā tapa skolas Gaujas ielā 23 (1912. gadā 
paplašināta pēc paša R. Šmēlinga projekta un vēlreiz 1926. gadā pēc arhitekta J. Gaiļa projekta), 
Kalnciema ielā 118, Patversmes ielā 20, Šarlotes ielā 8 un Hāmaņa ielā 2a (1999. gadā pēc arhitektu 
Uģa Zābera un Pētera Kļavas projekta paplašināta un pārveidota J. Rozentāla Rīgas Mākslas 
vidusskolas vajadzībām). Tostarp pēc vēl diviem atšķirīgiem projektiem uzcēla skolas Slāvu ielā 12 
un Bruņinieku ielā 28 (paplašināta 1978. gadā pēc arhitekta Edgara Šēnberga projekta). Pēdējā 
izceļas ar efektīgiem zelmiņiem, kuru arhitektoniskajās detaļās diezgan tieši stilizēta gotikas formu 
valoda. Tādējādi Bruņinieku ielas skola simboliski noslēdz sarkani balto skolu celtniecības periodu, 
kura sākumu nosacīti var fiksēt ar arhitekta Vilhelma Bokslafa projektēto Biržas komercskolas 
(Tagad Latvijas Mākslas akadēmijas) ēku Kalpaka bulvārī 13 (1902—1905). Tiesa, tur bija cits 
uzstādījums: acīmredzot atbilstoši pasūtītāja vēlmei ēka veidota „„ziemeļu ķieģeļu gotikas stilā”. 
Starp citu, jau 1902. gadā, pirms R. Šmēlinga sarkano skolu perioda cits Rīgas arhitekts — Augusts 
Reinbergs — līdzīgā stilistikā uzcēla skolu Pērnavā (Igaunijā). 













Krimuldas ielā 2a. 1910—1911 Zellu ielā 4. 1910—1911 


Hāmaņa ielā 2a. 1913—1914 Slāvu ielā 12. 1912—1913. 


- Pilsētas pamatskola Bruņinieku ielā 28. 1913—1914. 
- Marijas meiteņu skola Gaiziņa ielā 1. 1912—1913. 


R. Šmēlinga radošais rokraksts bija neparasti daudzveidīgs. 1912.—1913. gadā uzceltajai 
Marijas meiteņu skolai Gaiziņa ielā 1 plānojums ir daļēji līdzīgs citām viņa projektētajām skolām, 
bet apmesto fasāžu apdarē lietoti vispārināti ģeometrisku formu jūgendstila motīvi. Pilnīgi atšķirīga 
ir 1911—1912. gadā uzceltās skolas Pētersalas ielā 10 arhitektūra. Skolas ēka neuzkrītoši iekļauta 
apkārtējā vidē, tās apjomu atvirzot no ielas kvartāla iekštelpā. Apmestās fasādes risinātas Rīgas 
jūgendstilam vispār raksturīgās, eleganti atturīgās formās. Savukārt ar šo skolu vienlaikus celtās 
Pilsētas pamatskolas ēkas Ludzas (tolaik Jaroslavas) telā 2 fasādes arhitektūrā atspoguļojas 
jūgendstila vēlajā periodā modē nākusī neoklasicisma izteiksme. Tipisks neoklasicisma piemineklis 
ir arī Pilsētas Tirdzniecības skolas (tagad Rīgas Celtniecības koledžas) lielceltne Gaiziņa ielā 3 
(1912). Kā šīs celtnes autoru parasti min R. Šmēlingu, tomēr tam trūkst tiešu dokumentāru 
pierādījumu. Ēkas projekts izstrādāts pilsētas arhitekta birojā. Arī pats R. Šmēlings kādā 1910. gadā 
sastādītā darbu atskaitē norādījis, ka līdz ar citiem darbiem ir aizņemts ar šīs celtnes būvniecību.” 
Tajā pat dokumentā R. Šmēlings norādījis, ka ir aizņemts arī ar tā sauktā Pētera nama (par Rīgas 
pilsētas līdzekļiem celtās patversmes Kuldīgas ielā 43/45) būves lietām, bet ir pilnīgi precīzi zināms, 
ka šo ēku uzcēla pēc arhitekta Bernharda Bīlenšteina projekta (būvdarbi nobeigti 1912. gadā).'' Šajā 
laikā pilsētas arhitekta birojā līdz ar citiem kolēģiem darbojās arī arhitekts Nikolajs Nords, un, 
salīdzinot ar vairāku viņa projektēto īres namu arhitektūru, bijušās Tirdzniecības un amatniecības 
skolas ēkas fasādē viegli pamanāmi mākslinieciskās kompozīcijas motīvi, kas jūtami atgādina 
vairāku N. Norda projektēto ēku fasāžu arhitektonisko veidolu. Tāpēc diezgan pamatots ir 
pieņēmums, ka vismaz viens no Šīs celtnes autoriem vai galvenais autors ir N. Nords, protams, 
neizslēdzot arī paša R. Šmēlinga ieguldījumu. 











- Pilsētas pamatskola Pētersalas ielā 10. 1911—1912. 
- Pilsētas pamatskola Ludzas ielā 2. 1911—1912. 
- Pilsētas Tirdzniecības skola Gaiziņa ielā 3. 1912. 


VESELĪBAS AIZSARDZĪBAS IESTĀDES 

Skolu arhitektūrai līdzīga metamorfoze — no izsmalcinātas neorenesanses caur „ķieģeļu stilu” 
uz racionālistisku jūgendstilu, it īpaši tā sarkani-baltajā stilistikā — skaidri saskatāma visā 
R. Šmēlinga daiļradē. Starp viņa darbiem viens no viskuplāk pārstāvētajiem celtņu tipiem bija 
slīmnīcas. 

No 1895. līdz 1899. gadam Pārdaugavā, tagadējā Vienības gatvē 45 pēc R. Šmēlinga projekta 
tika uzcelta Bērnu slimnīca. To cēla par rūpnieka un tirgotāja Džeimsa Armitsteda pilsētai 
testamentāri novēlētajiem līdzekļiem, tāpēc arī tā tika nosaukta viņa vārdā.'” Savukārt Rīgas pilsēta 
jau 1896. gadā, sakarā ar Krievijas imperatores Aleksandras Fjodorovnas kronēšanu jaunceļamajā 
slimnīcā atvēlēja 10 bezmaksas gultas. ” Trīs slimnīcas vēsturiskās ēkas savienotas ar gaiteņiem, bet 
divi lipīgo slimību paviljoni ir brīvstāvoši. No dzeltenajiem smilšu ķieģeļiem celto ēku arhitektūrā 
jaušamas neorenesanses iezīmes. 1909.—1910. gadā Bērnu slimnīcā uzcēla vēl dažas ēkas, no kurām 
lielākā pievienota gaiteņu sistēmai. 1912. gadā slimnīcas zemesgabala dziļumā uzcēla difterijas 
slimnieku paviljonu un ambulances un aptiekas ēku, kas atrodas tieši pie Vienības gatves. Šī ēka 
veidota jau raksturīgās racionālistīska jūgendstila formās. 





- Džeimsa Ārmitsteda Bērnu slimnīca Vienības gatvē 45. Galvenā ēka. 1895. 

- Džeimsa Ārmitsteda Bērnu slimnīca Vienības gatvē 45. Slimnieku paviljoni. 1895. 

- Džeimsa Ārmitsteda Bērnu slimnīca Vienības gatvē 45. 1912. gada plāns. 

- Džeimsa Ārmitsteda Bērnu slimnīca Vienības gatvē 45. Ambulances un aptiekas ēka. 1912. 


1899. gadā organisku papildinājumu ieguva Rīgas Pilsētas I slimnīca, kuras būve sākta 
1873. gadā pēc J. D. Felsko projekta. Katras pie diviem savienojošajiem gaiteņiem izkārtotās 
paviljonu virknes galā pēc arhitekta Vilhelma Bokslafa projekta tika uzcelts pa jaunam mūra 
paviljonam. Slimnīcu plānojums ar atsevišķiem paviljoniem, kurus savieno gaiteņi, bija visai 
izplatīts. Tā veidotas daudzas jo daudzas slimnīcas visur Eiropā. Lipīgo slimību paviljonus parasti 
veidoja brīvstāvošus. Arī Rīgas Pilsētas I slimnīcā bija vairāki atsevišķi izvietoti paviljoni. Netālu no 
Brīvības un Šarlotes ielas stūra 1902. gadā pēc R. Šmēlinga projekta tika uzcelti vēl trīs brīvstāvoši 
paviljoni — sieviešu klīnikas ēka pie Šarlotes ielas, kā arī divi paviljoni pie tagadējās Aristida Briāna 
ielas. 1906.—1907. gadā pēc R. Šmēlinga projekta Bruņinieku ielā tika uzcelta arī slimnīcas galvenā 
ēka, bet 1909. — ambulance. Galvenā ēka ir lielisks, apjomu kompozīcijā izkopta un detaļās 
piesātināta „ķieģeļu stila” meistardarbs, kurā sakausēti gan viduslaiku arhitektūras, gan renesanses 
motīvi. Būvdarbus veica mūrniekmeistara F. Sprosta būvuzņēmums. Ēkas fasādes skulpturālās 
detaļas veidojis A. Folcs. 


| IRMAS |1| 


jūs i ddijā (. lī 


ā ( ragi; ji TAJĀ. 





- Rīgas Pilsētas I slimnīca. Sieviešu klīnika. 1902. 
- Rīgas Pilsētas I slimnīca. Administratīvā ēka un ambulance Bruņinieku ielā 5. 1906—1907, 1909. 
- Rīgas Pilsētas I slimnīca. Administratīvās ēkas fasādes projekts. 1905. 


Samērā vienkārša „ķieģeļu stila” piemērs ir nedziedināmi slimo patversme Telts ielā 1, kas 
pēc R. Šmēlinga projekta tapa 1903. gadā. Divus gadus vēlāk pēc viņa projektiem uzcēla divus 
jaunus paviljonus garīgi slimo iestādē Sarkankalnā, Duntes ielā 12/22 (tagad Traumatoloģijas un 
ortopēdijas slimnīca). Senākā ēka, kas kalpoja kā spaidu darbu iestāde, tur tapusi jau 1868. gadā 
(arhitekts J. Hāgens). Divi galvenie paviljoni, kas novietoti simetriski viens otram iepretim, celti 
1888. gadā pēc arhitekta akadēmiķa Heinriha Šēla projekta. Tie veidoti atturīgi cēlās neorenesanses 
formās. R. Šmēlinga projektētās jaunceltnes šajā kompleksā izceļas ar neapmestām sarkanu ķieģeļu 
fasādēm. Filigrānajos zelmiņos, dzegās, ailu pārsedžu arkās un citās arhitektoniskajās detaļās teausti 
arī gaišu smilšu ķieģeļu joslas un laukumi. Arhitekta darbu klāstā tās faktiski ir pirmās celtnes, kuru 
arhitektūrā izspēlēta sarkano ķieģeļu estētika. Nedaudz vēlāk tā izvērtās raksturīgajā sarkani-baltajā 
stilistikā. 





-  Nedziedināmi slimo patversme Telts ielā 1. 1903. 
- Paviljons garīgi slimo iestādē Sarkankalnā, Duntes ielā 12/22. 1905. 


Varena sarkani-baltās stilīstikas stmfonija ir Rīgas pilsētas II slīmnīca (tagad Paula Stradiņa 
Klīniskā universitātes slimnīca) Pārdaugavā, Pilsoņu ielā 13. Slimnīcas ēku ansamblis ir viens no 
Reinholda Šmēlinga lielākajiem darbiem. Celtniecību uzsāka saskaņā ar Rīgas Domes 1908. gada 
12. maija lēmumu.” Slimnīca būvēta pakāpeniski vairākās celtniecības kārtās. Pirmās ēkas uzcēla 
1908. un 1909. gadā. Tās bija ambulance, terapeitiskais un ķirurģiskais paviljons un trīs lipīgo 
slīmību paviljoni, kurus sākotnēji izmantoja citām nepieciešamajām vajadzībām. Vienā paviljonā 
iekārtoja administrācijas telpas, otrā — virtuvi un veļas mazgātavu, bet trešajā — slīmnīcas aptieku, 
morgu un kalpotāju dzīvokļus. Celtniecības darbus veica mūrnieku amata meistara Ludviga 
Neiburga būvuzņēmums. 

PILSOŅU IELA 


Rīgas Pilsētas II slimnīca. Pilsoņu ielā 13. Ēku celtniecības periodi (apļos norādīta korpusu mūsdienu numerācija) 


1910. gada martā slimnīcas teritorijā tika iekārtoti apstādījumi. Šajā gadā sāka un 1911. gadā 
pabeidza direktora nama celtniecību. 1912. gada otrajā pusē sāka celt slimnīcas pārvaldes ēku ar 
aptieku, šajā celtnē iekļaujot 1909. gadā uzcelto ambulanci. Tad pat uzcēla vēl vienu ķirurģisko 
paviljonu, operāciju bloku, saimniecības ēku, savienojošo gaiteni, liīpīgo slimību slimnieku izolatoru, 
kā arī morgu ar patoloģisko un seroloģisko institūtu un kalpotāju dzīvojamo ēku. Šo ēku būvniecību 
pabeidza 1914. gadā. 

1914. gadā sāka celt trīs izolētus līpīgo slimību slimnieku paviljonus gar Liepājas ielu. Tos 
visumā pabeidza 1915. gada rudenī, vienīgi krāsošanas darbi materiālu trūkuma dēļ nebija pabeigti. 
1915. gada februārī tika uzceltas un nodotas militārresoram četras koka barakas līpīgo slimību 
slīmniekiem ar 200 gultām katrā. Lai nodrošinātu civiliedzīvotājus epidēmisku slimību izplatīšanās 
vēl vienu morgu un vairākas saimniecības ēkas. Tādējādi ap 1915. gadu slimnīcas vēsturiskā daļa 
bija ieguvusi tās mūsdienu izskatu. Visas R. Šmēlinga celtās Pilsētas II slimnīcas ēkas veidotas 
raksturīgajā sarkani baltajā stilistikā. Ēkām ir augsti, ar gropētiem kārniņiem iesegti jumti, virs 
kuriem paceļas pasaku namiņiem līdzīgi dūmeņi. Pārvaldes ēkas galveno zelmini rotā ķieģeļu cilnī 
atveidots Rīgas pilsētas ģerbonis. Sarkani baltās ēkas veido viengabalainu, mākslinieciski 


izteiksmīgu un joprojām nevainojami funkcionējošu arhitektūras ansambli, kuru gan nepieciešams 
atbrīvot no atsevišķiem destruktīviem padomju laika uzslāņojumiem. 











Rīgas Pilsētas II slimnīca. Lipīgo Rīgas Pilsētas II slimnīca. Rīgas Pilsētas II slimnīca. Pārvaldes 
slimību paviljoni (5., 7. un 8. korpuss). Direktora nams (2. korpuss). 1910— ēka (25. korpuss). 1908—1914. 
1908—1909. 1911. 











Rīgas Pilsētas II slimnīca. Ķirurģiskie Rīgas Pilsētas II slimnīca. Rīgas Pilsētas II slimnīca. Lipīgo 
paviljoni (23. un 24. korpuss). 1908— Patoloģiskais un seroloģiskais institūts slimību paviljons (9. korpuss). 
1909, 1912—1914. un kalpotāju dzīvojamā ēka (12. un 1914—1915. 


13. korpuss). 1912—1914. 





Rīgas Pilsētas II slimnīca. 1908—1915. Skats no Ventspils ielas 


dec mnBaBāit Yamtts. 





? Rīgas Pilsētas II slimnīca. Direktora nama fasādes projekts. 1910—1911. 


PUBLISKĀS ĒKAS 20. GS. SĀKUMĀ 
Līdz ar „ķieģeļu stila” un sarkani-baltās jūgendstila versijas celtnēm arhitekta darbu buķetē 
ir arī gan ornamentāli dekoratīvas, gan racionāli vienkāršas jūgendstila celtnes. Daudzas no tām gan 


nav saglabājušās. Piemēram, paviljons-rotonda Bastejkalnā, tautas ēdnīca un tējnīca 

Klīversalā (1906—1907), paviljoni ar ktosku un publiskām labierīcībām Krišjāņa Barona ielā pie tilta 
pār Pilsētas kanālu un Krišjāņa Valdemāra ielas un Raiņa bulvāra stūrī (1907—1908), elektrības 
transformatora ēciņa tagadējā Brīvības bulvārī (1904) u.c. Transformatora ēciņas fasāde, spriežot pēc 
seniem attēliem, bija tikpat kā jūgendstila ornamentālo ikonu kolāža. Savukārt divstāvu īres nams 
Melnsila ielā 11, kas uzcelts jau 1897. gadā, atspoguļo savdabīgu stilistiku — tā saukto Šveices- 
vasarnīcu stilu, kas bija samērā populāra formālā ievirze jūgendstila perioda koka ēku arhitektūrā. 
Ēkas zelmini rotā no taisnām un līklīnijas latām un izzāģējumiem veidots dekoratīvs režģis, bet 
logailas asimetriski veidotajā fasādē kārtotas sarežģītā ritmā. Šī ēka faktiski ir jūgendstila estētikas 
un telpveides paņēmienu priekšvēstnesis. Arī dzīvojamajā ēkā, kas kādreiz bijusi Zaļajā (toreiz 
Otrajā Ganību) ielā, jaušamas Šveices-vasarnīcu stila detaļas, kas sakausētas ar neogotiskiem 
elementiem. 











- Elektrības transformatora paviljons Brīvības bulvārī (1904; nav saglabājies). 
- Īres nams Melnsila ielā 11. 1897. 
- Dzīvojamā ēka Zaļajā ielā (nav saglabājusies). 


Gandrīz visu 20. gadsimta pirmo desmitgadi noturīgas pozīcijas saglabāja dažādās 
formālajās versijās izpildīts „ķieģeļu stils”. Tas bija raksturīgs gan rūpniecības ēku, gan publisko 
„kroņa būvju” arhitektūrā. Šajā stilistikā veidota, piemēram, Policijas iecirkņa ēka Kuģu ielā 15/17 
(ap 1900), Policijas iecirkņa ēka Allažu ielā 2 (1902—1903; padomju laikā ēkai uzbūvēts papildu 
stāvs), Artilērijas brigādes kazarmas Rūdolfa ielā 5 (tagad tur atrodas Latvijas Republikas 
Robežapsardzes telpas; 1903), Pilsētas nekustamo īpašumu pārvaldes ēka Abrenes ielā 3 (tagad 
Rīgas Apgabaltiesa, ap 1902), Izborskas pulka kazarmas Lomonosova ielā 1 (1902—1903) un citas 
celtnes. 

Starp „kroņa būvēm” iespaidīgākais komplekss ir 16. Irkutskas huzāru pulka kazarmas 
Krustabaznīcas ielā 11, kur 1913. gadā uzcēla 27 dažādas ēkas — zaldātu mājokļus, komandiera 
māju, virsnieku klubu, kanceleju, munīcijas noliktavu, virtuvi ar kāpostu pagrabu, pirti, veļas 
mazgātavu, ledus pagrabu, staļļus, veterināro klīniku, siena šķūni, smēdi un citas ēkas. No šīm 
celtnēm 15 ir pilnīgi vai daļēji saglabājušās. 





ļū "i" ira 


"divi 








- Policijas iecirknis Kuģu ielā 15/17. Ap 1900. 


- Policijas iecirknis Allažu ielā 2. 1902—1903. 

- Ēka Artilērijas brigādes kazarmu kompleksā Pērnavas ielā 25. Ap 1905. 
- Pilsētas nekustamo īpašumu pārvaldes ēka Abrenes ielā 3. Ap 1902. 

- Izborskas pulka kazarmas Lomonosova ielā 1. 1902—1903. 

- 16. Irkutskas huzāru pulka kazarmas Krustabaznīcas ielā 11. 1913. 


1912. gadā uzcelta policistu (toreiz tos sauca par gorodovojiem) kazarma Torņakalnā, Āpšu 
ielā 24. Tā veidota racionālās, atturīgās jūgendstila formās. Ēkai ir gludi apmestas fasādes tikpat kā 
bez mākslinieciskās apdares detaļām. Rizalītos ir gan atšķirīga izmēra, gan par puslīmeni novirzītas 
logailas. Tās, atbilstoši jūgendstila radošās metodes pamatprincipam, atspoguļo celtnes iekšējo 
telpisko struktūru: skaidri redzams, kur atrodas nelielas pieliekamo telpas un kur — kāpņu telpas. 





Policijas kazarma Āpšu ielā 24. 1912. 

1902. gadā Matīsa ielā 7, līdzās pēc R. Šmēlinga projekta celtajam ugunsdzēsēju depo 
uzcēla Aleksandra (tagad Vidzemes) tirgu. Halle pie Matīsa ielas veidota smalki detalizētā figurālā 
dzelteno smilšu ķieģeļu mūrī ar efektīgiem viduslaicīgā garā stilizētiem dekoratīviem pinakļiem. Tie 
rada dramatiski ekspresīvu celtnes siluetu. Vienkāršāka celtne ir otra halle tirgus pagalmā. Deviņus 
gadus vēlāk sāka celt Āgenskalna tirgus ēku Nometņu ielā 64. Tā savukārt izceļas ar sarkanajā 
ķieģeļu mūrī harmoniski iekomponētajiem baltā apmetuma laukumiem un nedaudz mierīgāku, bet ne 
mazāk izteiksmīgu siluetu, ko vainago skulpturāli skursteņi. Celtnes būvdarbus pilnīgi pabeidza tikai 
pēc Pirmā pasaules kara. 











- Aleksandra (tagad Vidzemes) tirgus Matīsa ielā 7. 1902. 
- Āgenskalna tirgus Nometņu ielā 64. 1911. 


Pēc R. Šmēlinga projektiem uzcēla vairākas bērnu iestādes. Nabadzīgo bērnu patversme 
Sparģeļu ielā 2 (tagad Pirmsskolas izglītības iestāde estētikas skola „Sparģelītis”, 1905) ir tipisks 
„kroņa arhitektūras” piemērs — neliela divstāvu ēka ar „ķieģeļu stila” fasādēm. 1910.—1911. gadā 
celtā bērnu dienas patversme jeb, lietojot mūsdienu terminu, bērnudārzs Jēkabpils ielā 19a (tagad 
bērnu un jauniešu centrs "Daugmale”) ir ievērojami plašāka mēroga celtne ar sarkani-baltajā manierē 
veidotām fasādēm. 

Tikpat uzskatāma mākslinieciskās izteiksmes evolūcija, kas vainagojās ar sarkani-balto 
stilistiku, redzama arī ugunsdzēsēju depo arhitektūrā. Pēdējais pēc R. Šmēlinga projektiem celtais 
ugunsdzēsēju depo Hanzas ielā 5 būvēts 1909.—1910. gadā un ir tipisks šīs stilistikas paraugs. 
Būvdarbus veica mūrniekmeistara P. Radziņa būvuzņēmums. Celtne labi pamanāma no lielāka 
attāluma, jo virs tās paceļas iespaidīgs novērošanas tornis, ko izmantoja arī mitru šļūteņu žāvēšanai. 
Tagad ēka paplašināta un tajā atrodas arī Latvijas Ugunsdzēsības muzejs. 


Neliela pērlīte sarkani-balto celtņu klāstā ir kanalizācijas ststēmas sūkņu stacija Eksporta 
ielā 2b, pie Pilsētas kanāla ietekas Andrejostas līcī. Tā celta 1908. gadā, kad šī stilistika uzņēma 
varenu gaitu visā arhitekta daiļradē. 





- Bērnu patversme Sparģeļu ielā 2. 1905. 

- Bērnu patversme Jēkabpils ielā 19a. 1910—1911. 

- Ugunsdzēsēju depo Hanzas ielā 5. 1909—1910. 

- Kanalizācijas sistēmas sūkņu stacija Eksporta ielā 2b. 1908. 

- Kanalizācijas sistēmas sūkņu stacija Eksporta ielā 2b. Projekta fasāde. 


Reinholda Šmēlinga celtnes, it īpaši viņa skolas, slimnīcas un citas 20. gadsimta sākumā 
radītās sabiedriskās ēkas, ir ļoti savdabīgi un neatkārtojami arhitektūras mākslas darbi. Tā ir 
nepārvērtējami nozīmīga daļa no bagātā un daudzveidīgā Rīgas būvmākslas mantojuma. 


" Rīgas Vēstures un kuģniecības muzejs (RVKM), AN 88/1, VRVM Nr. 104.635/1. 

* RVKM, AN 46/1, VRVM Nr. 104.593/1. 

* Latvijas Valsts vēstures arhīvs (LVVA), 2761. fonds, 1. apraksts, 71. lieta, 1. 1p. 

* Agthe A., Stegmann R. Programm fūr die allgemeinen Bebauungsplan des engeren Stadtgebiets // Bericht iiber den 
Haushalt und Vewaltung der Stadt Riga fūr das Jahr 1885. — Riga, 1886. — S. 458. 

” The Athens Charter // http://www.open2.net/modernity/4_2.htm 

. LVVA, 2761. fonds, 1. apraksts, 71. lteta, 32.—40. lp. 

” Mandelstamm P. Kultusbauten der Ebrāer // Riga und seine Bauten. — Riga: Rigaer Tageblatt, 1903. — S.189. 

* Kpaknii 0630p nesrenbHocru Puxckoii ropouckoi JĪYMBI 3a 1905. r. — Pura: Tunorpatna Miorn1epa, 1906. — 

crp. 119. 

” Spārītis O., Krastiņš J. Rīgas arhitektūras astoņi gadsimti Eiropas kultūras spogulī. — Rīga: Nacionālais apgāds, 2005. — 
130. lpp. 

- LVVA, 2761. fonds, 2. apraksts, 8. lieta, 89. lp. 

" Bīlenšteins B. Bet mājas palika. Die Hāuser aber blieben. — Rīga: Jumava, Edition Baltica, 1998. — 53. lpp. 

? Hartmann H. Heilanstalten. Das Armitsteadsche Kinderhospital // Riga und seine Bauten. — Riga: Rigaer Tageblatt, 
Jonck % Poliewsky, 1903. — S. 254. 

5 Krievijas Valsts vēsturiskais arhīvs Sanktpēterburgā (KVVA), 1284. fonds, 241. apraksts, 102. lieta, 138. lapa. 

" Kpanii 0630p jiearenbBHocTH Puxckoii roponckoii JIymsi 3a 1909. r. —Pura: Tunorpapna Mionnepa, 1910. — 
cTp. 128. 

5 Kpaknii 0630p nearemBHocru Puxckoi roponckoii JIYMH1 3a 1904. r. — Pura: Tunorpabus Mionepa, 1905. — 
Cīp.52/53. 

! RVKM, AN 46/37, VRVM Nr. 104.593/37. 


R. ŠMĒLINGA CELTNES RĪGĀ 


Adrese Ēkas funkcija Celšanas gads Lappuse tekstā 
Abrenes ielā 3 Pilsētas nekustamo īpašumu pārvalde Ap 1902 


Akmeņu ielā 17 Ugunsdzēsēju depo 1886 


Allažu ielā 2 

Āpšu ielā 24 

Aspazijas bulvārī 32 
Aspazijas bulvārī 3 
Aspazijas bulvārī 7 
Aspazijas bulvārī 7 
Augusta Deglava ielā 3 
Baltajā ielā 10 
Bruņinieku ielā 28 
Bruņinieku ielā 35 
Bruņinieku ielā 5 — k. 15 
Bruņinieku ielā 5 — k. 23 
Bruņinieku ielā 5 
Bruņinieku ielā 5 
Bruņinieku ielā 75 
Daugavgrīvas ielā 7 
Duntes ielā 12/22 
Dzirnavu ielā 60 
Eksporta ielā 2b 
Gaiziņa ielā 1 

Gaiziņa ielā 3 

Gaujas ielā 23 


Hāmaņa Ielā 2a 
Hanzas ielā 5 

Jaunielā 15 

Jēkabpils telā 19a 
Kalēju ielā 8 

Kalēju ielā 10 
Kalnciema ielā 118 
Kalpaka bulvārī 8 
Kaļķu ielā 16 

Krasta ielā 5/7 
Krimuldas ielā 2a 
Krišjāņa Barona ielā 71 
Krišjāņa Barona ielā 88 


Krišjāņa Valdemāra ielā 2 


Krustabaznīcas ielā 11 
Kuģu ielā 15/17 
Lavīzes ielā 2a 
Lomonosova Ielā 1 
Lomonosova ielā 4 
Ludzas ielā 2 

Ludzas ielā 13/15 
Ludzas ielā 24 
Maskavas ielā 172 
Maskavas ielā 116 


Policijas iecirknis 

Policijas kazarma 

Īres nams 

Rīgas pilsētas 1 teātris (atjaunošana) 
Policijas pārvalde (paplašinājums) 
Policijas pārvalde 

Pilsētas pamatskola 

Pilsētas pamatskola (paplašināta 1937) 
Pilsētas pamatskola 

Īres nams 

Rīgas Pilsētas I slimnīcas paviljons 
Rīgas Pilsētas I slimnīcas sieviešu klīnika 
Rīgas Pilsētas I slimnīcas galvenā ēka 
Rīgas Pilsētas I slimnīcas ambulance 
Īres nams 

Īres nams 

Divi paviljoni garīgi slimo iestādē 

Īres nams 

Kanalizācijas sistēmas sūkņu stacija 
Marijas meiteņu skola 

Pilsētas Tirdzniecības skola 

Pilsētas pamatskola (paplašināta 1912 un 
1926) 

Pilsētas pamatskola (paplašināta 1999) 
Ugunsdzēsēju depo būvēts 

Īres nams 

Bērnu dienas patversme 

Īres nams 

Pilsētas pašvaldības iestāžu nams 
Pilsētas pamatskola 

Pilsētas pamatskola 

Krievu biedrība „Uļej” 

Spīķeris 

Pilsētas pamatskola (paplašināta 1926) 
Pilsētas pamatskola 

Īres nams 

Pilsētas meiteņu skola 

16. Irkutskas huzāru pulka kazarmas 
Policijas iecirknis 

Pilsētas 4. pamatskola 

Izborskas pulka kazarmas 

Pilsētas pamatskola 

Pilsētas pamatskola 

Krievu sākumskola 

Ugunsdzēsēju depo 

Īres nams 

Grebenščikova Vecticībnieku biedrības 


1902—1903 
1912 
1881 
1885—1887 
1908—1909 
1889—1891 
1908—1909 
1910—1911 
1913—1914 
1896 
1902 
1902 
1906—1907 
1909 
1890 
1887 
1905 
1892 
1908 
1912—1913 
1912 


1911 
1913—1914 
1909—1910 
1888 
1910—1911 
1891 

1914 
1912—1913 
1883 
1880—1882 
1882 
1910—1911 
1883 

1883 
1881—1884 
1913 

Ap 1900 
1901 
1902—1903 
1908—1909 
1911—1912 
Ap 1890 
Ap 1886 
1891 


Maskavas ielā 3 
Maskavas ielā 3 
Maskavas ielā 63 
Matīsa ielā 7 
Matīsa ielā 9 
Melnsila ielā 11 
Nometņu ielā 64 
Patversmes ielā 20 
Pērnavas ielā 25 
Pētersalas ielā 10 
Pilsoņu ielā 13 


Pilsoņu ielā 13 


Pilsoņu ielā 13 


Pilsoņu ielā 13 


Pilsoņu ielā 13 


Pulkveža Brieža ielā 20 
Raņķa dambī 1 

Riharda Vāgnera ielā 5 
Rūdolfa ielā 5 
Sarkandaugavas ielā 24 
Skolas ielā 36a 
Skrindu ielā 1 

Slāvu ielā 12 

Slokas ielā 65 

Sparģeļu ielā 2 

Stabu ielā 63 

Stabu ielā 42 

Stabu ielā 74 

Šarlotes ielā 8 

Telts ielā 2a 

Telts 1elā 1 

Torņakalna ielā 16 
Torņakalna ielā 16 
Vienības gatvē 45 


Vienības gatvē 45 
Vienības gatvē 45 


skola un bērnu patversme 1893 


Ugunsdzēsēju depo (paplašinājums) 1902 
Ugunsdzēsēju depo 1886 
Sinagoga (nav saglabājusies) 1889 
Aleksandra tirgus 1902 
Ugunsdzēsēju depo 1886 
Īres nams 1897 
Āgenskalna tirgus 1911—1924 
Pilsētas pamatskola 1912—1913 


Artilērijas brigādes kazarma 1905 


Pilsētas pamatskola 1911—1912 
Rīgas pilsētas II slimnīcas pārvaldes ēka 
(25. ēka) 1908—1914 


Rīgas pilsētas II slimnīcas lipīgo slimību 
slimnieku paviljoni un ķirurģiskais paviljons 


(5., 7.,8. un 24. ēka) 1908—1909 
Rīgas pilsētas II slimnīcas direktora nams 
un vārtu ēka (1. un 2. ēka) 1910—1911 


Rīgas pilsētas II slimnīcas otrs ķirurģiskais 
paviljons, operāciju bloks, saimniecības ēka, 
gaitenis, liīpīgo slimību slimnieku izolators, 
morgs un kalpotāju dzīvojamā ēka 


(3.,4.,6.,12., 18.,21., 23. un 40. ēka) 1912—1914 
Rīgas pilsētas II slimnīcas lipīgo slimību 

slimnieku paviljoni (9., 10. un 11. ēka) 1914—1915 
Īres nams 1894 
Pilsētas pamatskola 1910—1911 
Pilsētas pašvaldības iestāžu nams 1914 
Artilērijas brigādes kazarmas 1903 
Pilsētas pamatskola (paplašināta 1938) 1905 

Īres nams 1899 
Pilsētas pamatskola 1902—1903 
Pilsētas pamatskola 1912—1913 
Pilsētas pamatskola 1908—1909 
Nabadzīgo bērnu patversme 1905 

Žīdu lūgšanu nams 1899 

Zirgu pasta stacija Ap 1880 
Īres nams 1893—1898 
Pilsētas pamatskola 1912—1913 
Pilsētas pamatskola 1910—1911 
Nedziedināmi slimo patversme 1903 

Īres nams 1895 
Vienģimenes ēka 1900 
Džeimsa Ārmitsteda Bērnu slimnīcas 

ambulance un aptieka 1912 
Džeimsa Ārmitsteda Bērnu slimnīca 1895—1899 


Džeimsa Armitsteda Bērnu slimnīca 


(paplašinājums) 1909—1910 


Vingrotāju ielā 1 Vingrotava 1880 
Zeļļu ielā 4 Pilsētas pamatskola un bibliotēka 1910—1911 
PERSONU RĀDĪTĀJS 


Agte Ādolfs (Agthe, Adolf, 1850—1906), Rīgas pilsētas inženieris 

Aleksandra Fjodorovna (īstajā vārdā Victoria Alix Helena Louise Beatrice, Prinzessin von Hessen und bei 
Rhein, 1872—1918), Krievijas cara Nikolaja II sieva 

Aleksejs Nikolajevičs (Romanovs) (1904—1918), lielkņazs, Krievijas cara Nikolaja II dēls 

Arbuzova Zinaida, R. Šmēlinga līdzstrādniece 

Armitsteds Džeimss (Armitsted, James, 1820—1904), tirgotājs 

Bārs Oskars Aleksandrs Johans (1848—1914), arhitekts 

Bīlenšteins Bernhards (Bielenstein, Bernhard, 1877—1959), arhitekts 

Boks Boriss fon (Bock, Boris von, 1857—?), arhitekts 

Bokslafs Wilhelms Ludvigs Nikolajs (bockslaff Wilhelm Ludwig Nikolai, 1858—1945), arhitekts 

Bonštets Ludvigs (Bohnstedt, Ludwig, 1822—1885), arhitekts, profesors 

Felsko Johans Daniels (Felsko, Johann Daniel, 1813—1902), Rīgas pilsētas arhitekts (1844—1879) 

Firkss Kārlis (Firks, Karl), būvinženieris 

Folcs Augusts Francis Lebrehts (Volz, August Franz Lebrecht, 1851—1926), tēlnieks 

Gablencs Ādolfs (Gablenz, Adolf), būvtehniķis 

Gailis Jānis (1882—1957), arhitekts 

Gertmanis Juris (1947), arhitekts 

Grebenščikovs A.P., tirgotājs 

Hāgens Jūliuss Augusts fon (Hagen, Julius August von, 1829—1909), arhitekts 

Hartmanis Hermanis Augusts (Hartmann, Hermann August, 1869—1925), arhitekts 

Hersdorfs Rūdolfs (Hersdorf, Rudolph), būvtehniķis 

Jākobsons Imants (1934—1993), arhitekts 

Kļava Pēteris (1965), arhitekts 

Krastiņš Jānis (1943), arhitekts, LZA akadēmiķis 

Krenbergs Pāvels, būvtehniķis 

Krons Gotfrīds (Croon, Gottfriedt), arhitekts 

Mandelštams Pauls (Mandelstamm, Paul, 1872—1941), arhitekts 

Neiburgs Ludvigs (1871—1948), būvuzņēmējs 

Nords Nikolajs (Vord, Nikolai, 1880—1934), arhitekts 

Radziņš Pēteris (1881-pēc 1940), būvuzņēmējs 

Reinbergs Augusts (Reinberg, August, 1860—1908), arhitekts, akadēmiķis 

Rengarts Jānis (1892—1960), arhitekts 

Rezanovs Aleksandrs (1817—1887), arhitekts, profesors 

Rīmers Leopolds (Riemer, Leopold, 1880—), arhitekts 

Rozentāls Janis (1866—1917), gleznotājs 

Sīlis Andis (1965), arhitekts 

Spārītis Ojārs (1955), mākslas zinātnieks, filologs, LZA akadēmiķis 

Sprosts F., būvuzņemējs 

Šēls Heinrihs Kārlis ($cheel, Heinrich Karl, 1829—1909), arhitekts, akadēmiķis 


Šēnbergs Edgars (1923), arhitekts 

Šmēlings Aleksandrs (Schmaeling, Alexander, 1877—1961), arhitekts, Reinholda Šmēlinga dēls 

Šmēlings Antonijs (Tonijs) Zbigņevs (1931), arhitekts 

Šmēlings Reinholds Georgs (Schmaeling, Reinhold Georg, 1840—1917), Rīgas pilsētas arhitekts(1879— 
1915), akadēmiķis 

Šmēlings Villijs ($chmaeling, Willy, 1869—1870), Reinholda Šmēlinga dēls 

Šmēlings Voldemārs (Schmaeling, Woldemar, 1874—1920), Reinholda Šmēlinga dēls 

Štegmanis Rihards Juliuss (Stegmann, Richard Julius, 1844—?), Rīgas pilsētas mērnieks 

Tīzenhauzena Marija Evelīna von (Tiesenhausen, Marie Evelyn von, 1848—1928), Reinholda Šmēlinga 
dzīvesbiedre 

Tode Rūdolfs (Tode, Rudolph), arhitekts 

Tolstojs Ļevs (1828—1910), rakstnieks 

Vaivade Sintija (1970), arhitekte 

Zābers Uģis (1964), arhitekts 


